દરમ્યાનમાં પોલીસને માહિતી મળી હતી કે, મૂળ ઉ.પ્રદેશ અને હાલમાં આણંદ નજીકના આસોજ ગામે રહેતો સંજય રામસેવક આઇશર ગાડીનો ડ્રાઇવર છે અને તેને યુ.પી.થી પોતાના માણસો બોલાવી ભાડાના મકાનમાં આસોજ ગામે રાખ્યા છે અને આ ટોળકી જ જીઇબીના કીમતી વાયરોની ચોરી કરે છે. આ ચોક્કસ માહિતીના આધારે પોલીસે સાવલી બ્રિજ નજીક ગુપ્ત વોચ ગોઠવી હતી. દરમ્યાનમાં એક આઇશર ગાડી પુરઝડપે આવતા પોલીસે તેનો પીછો કરી ઝડપી લઇ જપ્તી કરતા ગાડીમાંથી વાયરોનાં બંડલો મળી આવ્યાં હતાં.